stanford-oval/wikipedia huggingface dataset:
อัญชัน
อัญชันกับอาหาร

อัญชันเป็นดอกไม้อีกหนึ่งประเภทที่นิยมนำไปทำอาหาร โดยปกติจะใช้สีจากการต้มและคั้นน้ำของดอกเพื่อมาผสมกับแป้งต่าง ๆ ทำเป็น ขนมชั้น ทับทิมกรอบ บัวลอย ฯลฯ นอกจากนั้นดอกก็สามารถนำมาชุบแป้งทอด ใส่สลัดต่าง ๆ เพื่อตกแต่งจาน หรือทำไข่เจียวหรือชาอัญชันก็ได้ ในมาเลเซียนำไปหุงกับข้าวให้สีฟ้า ใช้ในอาหารที่ลักษณะคล้ายข้าวยำของไทย
แหล่งข้อมูลอื่น

"Plant of the Week—Clitoria ternatea". คลังข้อมูลเก่าเก็บจากแหล่งเดิมเมื่อ 2007-08-09. สืบค้นเมื่อ 2007-07-31.
"Clitoria ternatea". Tropical Forages. คลังข้อมูลเก่าเก็บจากแหล่งเดิมเมื่อ 2007-08-17. สืบค้นเมื่อ 2007-07-31.
| ด ค กพรรณไม้ดอกไม้ประดับ ที่กล่าวถึงในเพลงอุทยานดอกไม้ เรียงตามลำดับการกล่าวถึง |
| --- | --- |
 ผกา  จำปา  จำปี  กุหลาบ  ราตรี  พะยอม  อังกาบ  กรรณิการ์  ลำดวน  นมแมว  ซ่อนกลิ่น  ยี่โถ  ชงโค  มณฑา  สายหยุด  เฟื่องฟ้า  ชบา  สร้อยทอง  บานบุรี  ยี่สุ่น  ขจร  ประดู่  พุดซ้อน  พลับพลึง  หงอนไก่  พิกุล  ทานตะวัน  รักเร่  กาหลง  ประยงค์  พวงทอง  บานชื่น  พุทธชาด  พวงชมพู  กระดังงา  รสสุคนธ์  บุนนาค  นางแย้ม  สารภี  อุบล  จันทน์กะพ้อ  ผีเสื้อ  เล็บมือนาง  พุดตาน  กล้วยไม้  ดาวเรือง  อัญชัน  ยี่หุบ  มะลิวัลย์
การอธิษฐานของพระเยซู

การอธิษฐานโดยพระเยซูในพระวรสารในสารบบ
พระคริสต์บนเขามะกอกเทศ โดย Josef Untersberger
มีหลายครั้งในพระวรสารในสารบบที่กล่าวถึงเหตุการณ์ที่พระเยซูทรงอธิษฐานต่อพระเจ้า
การอธิษฐานที่มีการบันทึก

พระวรสารบันทึกพระดำรัสที่พระเยซูตรัสในการอธิษฐาน:
ทรงขอบคุณพระเจ้าสำหรับการทรงสำแดง (มัทธิว 11:25, ลูกา 10:21)
ก่อนการเป็นขึ้นจากตายของลาซารัส (ยอห์น 11:41-42)
"ข้าแต่พระบิดา ขอพระองค์ทรงให้พระนามของพระองค์รับพระเกียรติ" (ยอห์น 12:28)
คำอธิษฐานในยอห์น 17
การอธิษฐาน 3 ครั้งในสวนเกทเสมนี
การอธิษฐานบนกางเขน 3 ครั้ง:
"พระบิดาเจ้าข้า ขอทรงยกโทษพวกเขาเพราะเขาไม่รู้ว่ากำลังทำอะไร" (ลูกา 23:34)
"พระเจ้าของข้าพระองค์ พระเจ้าของข้าพระองค์ ทำไมพระองค์ทรงทอดทิ้งข้าพระองค์เสีย?" (มัทธิว 27:46, มาระโก 15:34)
"ข้าแต่พระบิดา ข้าพระองค์ขอฝากจิตวิญญาณของข้าพระองค์ไว้ในพระหัตถ์ของพระองค์" (ลูกา 23:46)
การอ้างอิงอื่นถึงการอธิษฐานของพระเยซู

การอ้างอิงอื่นถึงการอธิษฐานของพระเยซูได้แก่:
ในการทรงรับบัพติศมาของพระองค์ (ลูกา 3:21)
เวลาปกติที่ทรงปลีกตัวจากมหาชน (ลูกา 5:16)
หลังทรงรักษาคนในเวลาเย็น (มาระโก 1:35)
ก่อนทรงดำเนินบนน้ำ (มัทธิว 14:23, มาระโก 6:46, ยอห์น 6:15)
ก่อนการทรงเลือกสาวกสิบสองคน (ลูกา 6:12)
ก่อนการยอมรับของเปโตร (ลูกา 9:18)
ในการทรงจำแลงพระกาย (ลูกา 9:29)
ก่อนการสอนคำอธิษฐานขององค์พระผู้เป็นเจ้าให้กับเหล่าสาวก (ลูกา 11:1)
พระเยซูทรงตรัสว่าพระองค์ทรงอธิษฐานเพื่อความเชื่อของเปโตร (ลูกา 22:32)
นอกจากนี้พระเยซูยังทรงตรัสขอบพระคุณพระเจ้าก่อนการทรงเลี้ยงมหาชน, ในอาหารมื้อสุดท้าย และมื้ออาหารที่เอมมาอูส
รูปแบบการอธิษฐานของพระเยซู

เมื่อพระเยซูทรงอธิษฐานในสวนเกทเสมนี พระองค์ทรงอธิษฐานโดยการทรงซบพระพักตร์ลงถึงดิน (มัทธิว 26:39). ในทางกลับกัน ในยอห์น 11:41 และ 17:1 พระองค์ทรงแหงนพระพักตร์ขณะทรงอธิษฐาน
R. A. Torrey ยืนยันว่าพระเยซูทรงอธิษฐานตัั้งแต่เช้าตรู่และทรงอธิษฐานตลอดทั้งคืน พนะองค์ทรงอธิษฐานทั้งก่อนและหลังเหตุการณ์สำคัญในชีวิตของพระองค์ และพระองค์ทรงอธิษฐาน "เมื่อชีวิตยุ่งเหยิงอย่างผิดปกติ"
ดูเพิ่ม

การอธิษฐานในศาสนาคริสต์
การเสด็จกลับไปกาลิลีของพระเยซู

เหตุการณ์หนึ่งในชีวิตของพระเยซู
ภาพการเสด็จกลับสู่กาลิลีของพระเยซูในคัมภีร์ไบเบิลฉบับบาวเยอร์ (คริสต์ศตวรรษที่ 19)
การเสด็จกลับไปกาลิลีของพระเยซู (อังกฤษ: Return of Jesus to Galilee) เป็นเหตุการณ์ในชีวิตของพระเยซูที่ปรากฏในพระวรสารในสารบบ 3 เล่ม ได้แก่ มัทธิว 4:12 , มาระโก 1:14  และยอห์น 4:1 -3, 43-45 ซึ่งกล่าวถึงการเสด็จกลับไปยังแคว้นกาลิลีของพระเยซูหลังยอห์นผู้ให้บัพติศมาถูกจับขังคุก
พระวรสารนักบุญยอห์น

พระวรสารนักบุญยอห์นระบุว่า:
เมื่อพระเยซูทรงทราบว่าพวกฟาริสีได้ยินข่าวว่า "อาจารย์เยซูมีสาวกและให้บัพติศมามากกว่ายอห์น" (ความจริงพระเยซูไม่ได้ทรงให้บัพติศมาเอง แต่สาวกของพระองค์เป็นผู้ให้) พระองค์จึงเสด็จออกจากแคว้นยูเดียกลับไปที่แคว้นกาลิลีอีก
เรื่องเล่าในพระวรสารนักบุญยอห์นระบุว่าพระเยซูเสด็จผ่านแคว้นสะมาเรียเพื่อไปถึงแคว้นกาลิลี และเล่าถึงการที่พระองค์ทรงพบกับหญิงชาวสะมาเรียที่บ่อน้ำที่เมืองสิคาร์ในสะมาเรีย
พระวรสารนักบุญมาระโก

ในพระวรสารนักบุญมาระโก พระเยซูเสด็จกลับไปกาลิลีจากถิ่นทุรกันดารหลังยอห์นผู้ให้บัพติศมาถูกจับ ซึ่งเป็นช่วงเวลาที่พระเยซูทรงอยู่เพียงลำพังและทรงถูกทดลอง
พระวรสารนักบุญมัทธิว

ในพระวรสารนักบุญมัทธิว เรื่องราวบอกเป็นนัยว่าหลังพระเยซูทรงรับบัพติศมา พระองค์ใช้เวลาอยู่ในถิ่นทุรกันดาร, "นครบริสุทธิ์" (เยรูซาเล็ม) และบริเวณภูเขาก่อนจะกลับไปยังแคว้นกาลิลี พระองค์ออกจากเมืองนาซาเร็ธที่พระองค์ทรงเติบโตแล้วไปประทับในเมืองคาเปอรนาอุมริมทะเลกาลิลี "ในใจกลางของโลก ในเมืองที่พลุกพล่าน และเมืองอื่น ๆ ใกล้เคียง บนชายฝั่งทะเลที่เต็มไปด้วยปลา และบนทางหลวงนานาประชาชาติอันยิ่งใหญ่"
พันธกิตในกาลิลี

การเสด็จกลับไปแคว้นกาลิลีของพระเยซูเป็นจุดเริ่มต้นของ "พันธกิจต่อมหาชน" ของพระองค์ในกาลิลี โดยพระองค์เริ่มเทศนาที่นั่น ตามการตีความของมัทธิว การเริ่มพันธกิจนี้เป็นการทำให้คำเผยพระวจนะของอิสยาห์ (อิสยาห์ 9) สำเร็จ ตามความที่ว่า:
แคว้นเศบูลุนและแคว้นนัฟทาลี
ที่อยู่บนทางไปยังทะเล และฝั่งแม่น้ำจอร์แดนข้างโน้น
กาลิลีของพวกต่างชาติ
ประชาชนผู้นั่งอยู่ในความมืด
ได้เห็นความสว่างยิ่งใหญ่
และผู้ที่นั่งอยู่ในแดนและเงาแห่งความตาย
ก็มีความสว่างส่องถึงพวกเขาแล้ว"
แผนที่แคว้นยูเดีย, สะมาเรีย และกาลิลีในสมัยของพระเยซู
ไข่ดาว

| --- | --- |

มื้อ: อาหารเช้า
ส่วนผสมหลัก: ไข่
 ตำราอาหาร: ไข่ดาว   สื่อ: ไข่ดาว
ไข่ดาว เป็นอาหารที่ปรุงจากไข่หนึ่งฟอง (หรือมากกว่านั้น) ที่ผ่านการตอกออกจากเปลือกลงในกระทะแล้วทอด ไข่ดาวเป็นอาหารที่นิยมกินเป็นอาหารเช้าในหลายประเทศ แต่บางครั้งก็สามารถกินในช่วงเวลาอื่นของวันก็ได้
รูปแบบตามภูมิภาค > ไทย

ในอาหารไทย ถ้ามีคำว่า "ไข่ดาว" อยู่ข้างหลังชื่ออาหาร นั่นหมายถึงบุคคลนั้นต้องการอาหารพร้อมกับไข่ดาว เช่น "กะเพราหมูราดข้าวไข่ดาว" บางครั้งคำนี้อาจเรียกเป็น "ไข่ด้านบน" ข้าวผัดมักนิยมทานคู่กับไข่ดาว เช่น ข้าวผัดอเมริกันกับข้าวผัด ส่วนไข่ดาวที่นิยมรับประทานอีกวิธีหนึ่งคือ ใช้ไข่ดาวเป็นส่วนผสมหลักของยำ เรียกว่า "ยำไข่ดาว"
รูปแบบตามภูมิภาค > อินโดนีเซีย

ในประเทศอินโดนีเซีย ไข่ดาวอาจมักเสริฟเป็น เตอลูร์เจอปลก หรือ เตอลูร์มาตาซาปี (แปลว่า "ไข่ตาวัว"; สื่อถึงด้านไข่แดงที่อยู่ด้านบน) เตอลูร์ดาดาร์ (ไข่เจียว) หรือ เตอลูร์โอรัก-อาริก (ไข่คน) ไข่ดาวอาจทอดแบบกึ่งสุกหรือสุกดี ไข่ดาวเป็นเครื่องปรุงแต่งยอดนิยมสำหรับข้าวผัดอินโดนีเซีย (นาซีโกเร็ง) กับหมี่ผัด (มีโกเร็ง) ซึ่งอาจเป็นทั้งก๋วยเตี๋ยวปรุงสด หรือปรุงจากบะหมี่กึ่งสำเร็จรูป อินโดมี่
จานไข่ดาวแบบเรียบง่ายพร้อมข้าวสวยแฉะที่ราดด้วย เกอจัปมานิซ (ซีอิ๊วหวาน) เป็นอาหารจานโปรดสำหรับบรรดาเด็กชาวอินโดนีเซีย นอกจากข้าวแล้ว ไข่ดาวอาจเสริฟพร้อมกับขนมปังเป็นแซนด์วิชด้วย
วิธีการทำ

ตั้งกระทะ ใส่น้ำมันแล้วรอจนน้ำมันเดือดได้ที่
เคาะไข่ไก่หรือไข่เป็ดลงไปในกระทะ
รอจนใข่ในกระทะเริ่มมีสีเหลือง (บางคนชอบไข่ดาวสุก บางคนชอบไข่ดาวไม่สุก)
ตักไข่ขึ้นมาตั้งให้สะเด็ดน้ำมันและนำไปรับประทาน
ยำไข่ดาว
มีโกเร็งเสริฟพร้อมไข่ดาวและผัก
ฟิลิปปินส์ฟุตบอลลีก

| --- | --- |
ก่อตั้ง: 2017
ประเทศ:  ฟิลิปปินส์
สมาพันธ์: เอเอฟซี
จำนวนทีม: 6
ระดับในพีระมิด: 1
ถ้วยระดับนานาชาติ: เอเอฟซีแชมเปียนส์ลีก เอเอฟซีคัพ
ทีมชนะเลิศปัจจุบัน: คายา–อีโลอีโล (สมัยที่ 2)  (2024)
ชนะเลิศมากที่สุด: เซเรส–เนกรอส/ยูไนเต็ดซิตี (4 สมัย) 
หุ้นส่วนโทรทัศน์: People's Television Network
เว็บไซต์: philippinesfootballleague.com
ปัจจุบัน: ฟิลิปปินส์ฟุตบอลลีก ฤดูกาล 2024–25
ฟิลิปปินส์ฟุตบอลลีก (อังกฤษ: Philippines Football League) เป็นลีกฟุตบอลสูงสุดของประเทศฟิลิปปินส์ โดยมาแทนลีกเดิมที่มีชื่อว่า ยูไนเต็ดฟุตบอลลีก ก่อตั้งในปี ค.ศ. 2017
สโมสรที่เข้าร่วมฟิลิปปินส์ฟุตบอลลีก (ฤดูกาล 2021)

Cebu
คายา–อีโลอีโล
ยูไนเต็ดซิตี
ที่ตั้งของสโมสรในการแข่งขันฤดูกาล 2021
| สโมสร | ที่ตั้ง | สนามเหย้า | ความจุ | ปีที่เข้าร่วม | หมายเหตุ |
| --- | --- | --- | --- | --- | --- |
| Azkals Development Team  | — | 2020 |  |  |  |
| Cebu | นครเซบู | Dynamic Herb–Borromeo Sports Complex | 500 | 2021 |  |
| คายา–อีโลอีโล | อีโลอีโลซิตี | Iloilo Sports Complex | 7,000 | 2017 |  |
| Maharlika Manila | มะนิลา | Rizal Memorial Stadium | 12,873 | 2020 |  |
| Mendiola 1991 | — | 2019 |  |  |  |
| Stallion Laguna | Biñan, Laguna | Biñan Football Stadium | 2,580 | 2017 |  |
| ยูไนเต็ดซิตี | Capas, Tarlac | New Clark City Athletics Stadium | 20,000 | 2017 |  |
ทำเนียบสโมสรชนะเลิศ

↑  Has entered the PFL as a guest, a non-professional club
1 2  Has no officially recognized home stadium.
↑  Temporary home stadium in Capas, Tarlac. However, United City's partner local government unit is the nearby province of Pampanga, where they plan to build its own stadium.
พระเจ้าฟร็องซัวที่ 1 แห่งฝรั่งเศส

| พระเจ้าฟร็องซัวที่ 1 |
| --- | --- |

พระมหากษัตริย์แห่งฝรั่งเศส
ครองราชย์: 1 มกราคม ค.ศ. 1515 -   31 มีนาคม ค.ศ. 1547
ราชาภิเษก: 25 มกราคม ค.ศ. 1515
ก่อนหน้า: หลุยส์ที่ 12
ถัดไป: อ็องรีที่ 2

พระราชสมภพ: ฟร็องซัวแห่งออร์เลอ็อง 22 กันยายน ค.ศ. 1494 พระราชวังคอนญัค ราชอาณาจักรฝรั่งเศส
สวรรคต: 31 มีนาคม ค.ศ. 1547 พระราชวังร็องบุยเย ราชอาณาจักรฝรั่งเศส
คู่อภิเษก:  โกลด ดัชเชสแห่งเบรอตาญ (สมรส 1514; เสียชีวิต 1524)  เอเลโอโนเรอแห่งออสเตรีย (สมรส 1530) 
ราชวงศ์: วาลัว
พระราชบิดา: ชาร์ล ดยุกแห่งอ็องกูแลม
พระราชมารดา: หลุยส์แห่งซาวอย
ลายพระอภิไธย: 
พระเจ้าฟร็องซัวที่ 1 แห่งฝรั่งเศส (ฝรั่งเศส: François Ier) (12 กันยายน ค.ศ. 1494 ถึง 31 มีนาคม ค.ศ. 1547) ทรงเป็นกษัตริย์แห่งฝรั่งเศสตั้งแต่ ค.ศ. 1515 ถึง ค.ศ. 1547 พระเจ้าฟร็องซัวทรงได้ชื่อว่าเป็นกษัตริย์พระองค์แรกของยุคฟื้นฟูศิลปวิทยาฝรั่งเศส รัชสมัยของพระองค์มีการเปลี่ยนแปลงทางวัฒนธรรมที่สำคัญด้วยการเติบโตของอำนาจส่วนกลางในฝรั่งเศส การแพร่กระจายของลัทธิมนุษยนิยมและนิกายโปรเตสแตนต์ และการเริ่มต้นของการสำรวจโลกใหม่ของฝรั่งเศสปูทางไปสู่การขยายจักรวรรดิอาณานิคมฝรั่งเศสที่หนึ่ง
ต้นพระชนม์ชีพ

พระเจ้าฟร็องซัวเสด็จพระราชสมภพที่เมืองคอนญัค (Cognac) ในแคว้นแซงตง (Saintonge) เป็นพระโอรสของชาร์ล ดยุกแห่งอ็องกูแลม (Duke of Angoulême) และพระนางหลุยส์แห่งซาวอย (Louise of Savoy) ทรงเป็นลูกพี่ลูกน้องของพระเจ้าหลุยส์ที่ 12 แห่งฝรั่งเศส กษัตริย์องค์ก่อนพระองค์ ทรงเป็นราชวงศ์วาลัวสาขาอองกูแลม พระเจ้าฟร็องซัวทรงได้รับแต่งตั้งเป็นดยุกแห่งอ็องกูแลมต่อจากพระบิดา และเมื่อพระชนมายุได้ 4 พรรษาก็ได้รับแต่งตั้งเป็นดยุคแห่งวาลัวส์ (Duke of Valois) และได้เป็นองค์รัชทายาทของราชอาณาจักรฝรั่งเศส เพราะพระเจ้าหลุยส์ที่ 12 นั้นทรงไม่มีพระโอรส ใน ค.ศ. 1514 พระเจ้าฟร็องซัวทรงอภิเษกสมรสกับพระนางโกลด (Claude of France) พระธิดาของพระเจ้าหลุยส์ที่ 12 เมื่อพระเจ้าหลุยส์เสด็จสวรรคตใน ค.ศ. 1515 พระเจ้าฟร็องซัวก็ขึ้นครองราชย์ตั้งแต่พระชนมายุ 21 พรรษา
พระเจ้าฟร็องซัวทรงเป็นกษัตริย์ที่ยึดแนวความคิดมนุษยนิยม (Humanism) ไว้ในพระหฤทัยผิดกับกษัตริย์สองพระองค์ก่อนคือพระเจ้าชาร์ลที่ 8 และพระเจ้าหลุยส์ที่ 12 ที่ทรงนำฝรั่งเศสเข้าสู่สงครามที่สิ้นเปลืองในอิตาลี ดู สงครามอิตาลี ซึ่งทั้งสองพระองค์นั้นก็ได้ชื่อว่าเป็นกษัตริย์สมัยกลางพระองค์สุดท้ายในฝรั่งเศส
สงครามอิตาลีทำให้กระแสฟื้นฟูศิลปวิทยาจากอิตาลีแพร่เข้าสู่ฝรั่งเศส ซึ่งพระเจ้าฟร็องซัวก็ทรงได้รับเต็มๆจากพระอาจารย์ พระราชมารดาหลุยส์ก็ทรงชื่นชมในศิลปะ และความชื่นชมในของสวยงามนี้ก็ส่งต่อให้พระโอรสคือพระเจ้าฟร็องซัว แม้จะไม่อาจพูดได้ว่าพระเจ้าฟร็องซัวทรงได้รับการศึกษาอย่างฟื้นฟูศิลปวิทยา แต่พระองค์ก็ทรงเป็นเช่นนั้นมากกว่ากษัตริย์องค์ก่อนๆ
ทรงอุปถัมภ์ศิลปะ

พระเจ้าฟร็องซัวทรงเป็นผู้อุปถัมภ์ศิลปะที่ยิ่งใหญ่พระองค์ทรงส่งเสริมยุคฟื้นฟูศิลปวิทยาฝรั่งเศสโดยดึงดูดศิลปินชาวอิตาลีหลายคนให้มาทำงานให้กับพระองค์ รวมทั้งเลโอนาร์โด ดา วินชี ซึ่งพำนักในฝรั่งเศสจนเสียชีวิต และนำภาพโมนาลิซามาด้วย พระเจ้าฟร็องซัวทรงติดต่อกับพ่อต้าขายภาพอิตาลี ให้ขนภาพของจิตรกรชื่อดังต่างๆมาไว้ในฝรั่งเศสให้หมด จึงทำให้พระราชวังของพระองค์นั้นหรูหราเต็มไปด้วยงานศิลปะทุกกระเบียด
บุรุษแห่งการเล่าเรียน

พระเจ้าฟร็องซัวยังทรงได้รับสมยาว่า “บุรุษแห่งการเล่าเรียน”  (Man of letters) ทรงสนพระทัยในหนังสือต่างๆ เช่น Book of the Courtiers และยังทรงเป็นกวีเองด้วย ทรงปรับปรุงหอหนังสือหลวงและให้กวีฝรั่งเศสกุยแยม บูเด (Guillaime Budé) เป็นบรรณรักษ์ เพื่อรวบรวมหนังสือที่มีค่าต่างๆ ในอิตาลีโดยเฉพาะหนังสือหายาก และทรงเปิดหอสมุดของพระองต์ให้นักปราชญ์ทั่วไปได้ใช้ เพื่อเผยแพร่ความรู้
ใน ค.ศ. 1537 พระเจ้าฟร็องซัวทรงออกพระราชกฤษฎีกามองต์เปอลิแยร์ (Ordinance of Montpellier) ให้หนังสือทุกเล่มที่ขายในฝรั่งเศสต้องส่งสำเนาไปไว้ที่หอสมุดของพระองค์ พระขนิษฐา คือมาร์เกอรีตแห่งนาวาร์ สมเด็จพระราชินีแห่งนาวาร์ (Marguerite of Navarre) ก็ทรงเป็นนักเขียน
การก่อสร้าง

พระเจ้าฟร็องซัวทรงใช้พระราชทรัพย์มหาศาลในการก่อสร้าง ดังต่อไปนี้
พระราชวังอ็องบวซ (Chateaux d'Ambiose)
พระราชวังบลัว (Chateaux de Blois)
พระราชวังช็องบอร์  (Chateaux de Chambord) ออกแบบโดยดาวินชี
พระราชวังลูฟวร์ (Louvre)
พระราชวังมาดรี (Chateaux de Madrid)
พระราชวังแซ็ง-แฌร์แม็ง-อ็อง-แล (Chateaux de St-Germain-en-Laye)
พระราชวังฟงแตนโบล (Chateaux de Fontainbleau) เป็นที่ประทับหลัก และเป็นที่อยู่ของพระสนมเอกคือดัชเชสแห่งเอตองป์ (Duchess of Étampes)
สงครามอิตาลี

กษัตริย์สองพระองค์ก่อน คือพระเจ้าชาร์ลที่ 8 และพระเจ้าหลุยส์ที่ 12 ต่างล้มเหลวในสงครามอิตาลี แม้กระนั้นพระเจ้าฟร็องซัวก็ทรงสานต่อการรุกรานอิตาลี พระเจ้าฟร็องซัวทรงยึดมิลานคืนได้จากสวิส ใน ค.ศ. 1516 จักรพรรดิมัคซีมีลีอานสิ้นพระชนม์ พระเจ้าฟร็องซัวหวังจะได้เป็นจักรพรรดิโรมันอันศักดิสิทธิ์ แต่ตำแหน่งก็ตกเป็นของพระเจ้าการ์โลสที่ 1 แห่งสเปน ทำให้พระเจ้าฟร็องซัวทรงโกรธแค้นพระเจ้าการ์โลส (จักรพรรดิคาร์ล) จึงทรงหาแนวร่วมพันธมิตรคืออังกฤษ โดยทรงเจรจากับพระเจ้าเฮนรีที่ 8 แห่งอังกฤษ ในการพบปะที่ทุ่งภูษาทองไม่ไกลจากคาเลส์ เพราะทั้งสองพระองค์ต่างตกแต่งเตนต์อย่างหรูหราเพื่อโอ้อวดอีกฝ่าย การเจรจาจึงไม่เป็นผล
พระเจ้าฟร็องซัวทรงหาข้ออ้างบุกนาโปลีคืนจากสเปนแต่ไม่เป็นผล และทัพสเปนก็บุกมิลาน พระเจ้าฟร็องซัวนำทัพไปป้องกัน แต่พ่ายแพ้ในการรบที่ปาเวีย (Pavia) และทรงถูกจับไปเมืองมาดริดใน ค.ศ. 1525 จนเมื่อทรงสัญญาว่าจะไม่บุกอิตาลีอีก และไถ่พระองค์ด้วยเงินมหาศาล พระเจ้าฟร็องซัวจึงถูกปล่อยพระองค์
พระเจ้าฟร็องซัวครั้งถูกปล่อยพระองค์มาก็ละทิ้งคำสัญญาทุกประการกับจักรพรรดิคาร์ล เพราะทรงถูกบังคับให้สัญญา ทรงหันไปหาสุลต่านสุไลมานแห่งจักรวรรดิออตโตมัน ร่วมมือกันบุกเมืองนีซ ใน ค.ศ. 1543 แต่ไปไม่ถึงมิลาน จักรพรรดิคาร์ลร่วมมือกับพระเจ้าเฮนรีที่ 8 บุกฝรั่งเศสจากทางเหนือ แต่ไม่เป็นผล
พระราชวงศ์

พระเจ้าฟร็องซัวทรงอภิเษกกับพระนางโกลดแห่งฝรั่งเศสในค.ศ. 1514 ซึ่งเป็นพระธิดาของพระเจ้าหลุยส์ที่ 12 และอาน ดัชเชสแห่งเบรอตาญ (Anne, Duchess of Brittany) มีพระโอรสธิดารวมหกพระองค์ รอดชีวิตอยู่สามพระองค์
พระเจ้าอ็องรีที่ 2 แห่งฝรั่งเศส (ค.ศ. 1519 ถึง ค.ศ. 1559) อภิเษกกับพระนางกาเตรีนา เด เมดีชี (Catherine de Medici)
องค์หญิงเมเดไลน์ (ค.ศ. 1520 ถึง ค.ศ. 1537) อภิเษกกับพระเจ้าเจมส์ที่ 5 แห่งสกอตแลนด์
มาร์เกอริต ดัชเชสแห่งแบร์รี (Duchess of Berry - ค.ศ. 1523 ถึง ค.ศ. 1574) อภิเษกกับดยุกแห่งซาวอย (Duke of Savoy)
ในค.ศ. 1530 พระเจ้าฟร็องซัวทรงอภิเษกใหม่กับพระนางเอเลโอโนเรอแห่งออสเตรีย (Eleanor of Austria) ไม่มีบุตรธิดา
| ด ค กพระมหากษัตริย์ฝรั่งเศส |
| --- | --- |
 พระราชพงศาวลีอย่างละเอียด  พระราชพงศาวลีอย่างสังเขป  รายพระนามพระมหากษัตริย์แฟรงก์  รายพระนามพระมหากษัตริย์และจักรพรรดิฝรั่งเศส 
ราชวงศ์เมรอแว็งเฌียง (ค.ศ. 509–751):  โคลวิสที่ 1  ชิลเดอแบร์ที่ 1  โคลทาร์ที่ 1  ชาริแบร์ที่ 1  โกลทร็อง  ชิลเพริคที่ 1  ซิกโกแบร์ที่ 1  ชิลเดอแบร์ที่ 2  โคลทาร์ที่ 2  ดาโกแบร์ที่ 1  ซิกโกแบร์ที่ 2  โคลวิสที่ 2  โคลทาร์ที่ 3  ชิลเพริคที่ 2  ทีเดอร์ริกที่ 3  โคลวิสที่ 4  ชิลเดอแบร์ที่ 3  ดาโกแบร์ที่ 3  ชิลเพริคที่ 2  โคลทาร์ที่ 4  ทีเดอร์ริกที่ 4  ชิลเดริกที่ 3 
ราชวงศ์การอแล็งเฌียง รอแบร์เซียง และ โบโซนอยด์ (ค.ศ. 751–987):  เปแป็งพระวรกายเตี้ย  คาร์โลมันที่ 1  ชาร์เลอมาญ (ชาร์ลที่ 1)  หลุยส์ที่ 1  ชาร์ลที่ 2  หลุยส์ที่ 2  หลุยส์ที่ 3  คาร์โลมันที่ 2  ชาร์ลพระวรกายพ่วงพี  โอโดร  ชาร์ลที่ 3  รอแบร์ที่ 1ร  ราอูลบ  หลุยส์ที่ 4  โลแทร์  หลุยส์ที่ 5 
ราชวงศ์กาแป (ค.ศ. 987–1328):  อูก กาแป  รอแบร์ที่ 2  อ็องรีที่ 1  ฟีลิปที่ 1  หลุยส์ที่ 6  หลุยส์ที่ 7  ฟีลิปที่ 2  หลุยส์ที่ 8  หลุยส์ที่ 9  ฟีลิปที่ 3  ฟีลิปที่ 4  หลุยส์ที่ 10  ฌ็องที่ 1  ฟีลิปที่ 5  ชาร์ลที่ 4 
ราชวงศ์วาลัว (ค.ศ. 1328–1589):  ฟีลิปที่ 6  ฌ็องที่ 2  ชาร์ลที่ 5  ชาร์ลที่ 6  ชาร์ลที่ 7  หลุยส์ที่ 11  ชาร์ลที่ 8  หลุยส์ที่ 12  ฟร็องซัวที่ 1  อ็องรีที่ 2  ฟร็องซัวที่ 2  ชาร์ลที่ 9  อ็องรีที่ 3 
ราชวงศ์แลงคัสเตอร์ (ค.ศ. 1422–1453):  เฮนรีที่ 6 แห่งอังกฤษ 
ราชวงศ์บูร์บง (ค.ศ. 1589–1792):  อ็องรีที่ 4  หลุยส์ที่ 13  หลุยส์ที่ 14  หลุยส์ที่ 15  หลุยส์ที่ 16  หลุยส์ที่ 17 
ราชวงศ์โบนาปาร์ต (ค.ศ. 1804–1814; ค.ศ. 1815):  นโปเลียนที่ 1  นโปเลียนที่ 2 
ราชวงศ์บูร์บง (ค.ศ. 1814–1815; 1815–1830):  หลุยส์ที่ 18  ชาร์ลที่ 10  หลุยส์ที่ 19  อ็องรีที่ 5 
ราชวงศ์ออร์เลอ็อง (ค.ศ. 1830–1848):  หลุยส์-ฟีลิปที่ 1 
ราชวงศ์โบนาปาร์ต (ค.ศ. 1852–1870):  นโปเลียนที่ 3 
ผู้ปกครองที่ยังเป็นที่พิพาทกันอยู่แสดงด้วยตัวเอียง ร = ราชวงศ์รอแบร์เซียง บ = ราชวงศ์โบโซนอยด์
เฉลิมฉาน ยศวิริยะพาณิชย์

เฉลิมฉาน ยศวิริยะพาณิชย์ ชื่อเล่น ต่อ เป็นนักกีฬาขี่ม้าทีมชาติไทย ในประเภทศิลปะบังคับม้า รวมถึงเป็นผู้ดำรงตำแหน่งรองเลขาธิการ และกรรมการฝ่ายพัฒนากีฬา สมาคมกีฬาขี่ม้าแห่งประเทศไทย
ประวัติ

เฉลิมฉานเป็นบุตรชายคนเล็กของฉายฉานและศุภรัศมิ์ ยศวิริยะพาณิชย์ เขาเริ่มหัดขี่ม้าเมื่ออายุ 5 ขวบ และเรียนขี่ม้าอย่างจริงจังเมื่ออายุ 9 ขวบ โดยมีพันเอก เฟื่องวิชชุ์ อนิรุทธเทวา เป็นครูสอนขี่ม้าคนแรก และภายหลัง เฉลิมฉานได้เป็นผู้ช่วยเลขาธิการสมาคมกีฬาขี่ม้าแห่งประเทศไทย
เฉลิมฉานได้รับรางวัลเหรียญเงินจากการแข่งศิลปะบังคับม้าประเภททีมในกีฬาขี่ม้าในซีเกมส์ 2017 ที่ประเทศมาเลเซีย ต่อมา เขาได้รับรางวัลเหรียญทองแดงจากการแข่งศิลปะบังคับม้าประเภททีมในกีฬาขี่ม้าในเอเชียนเกมส์ 2018 ที่จาการ์ตาอินเตอร์เนชันแนลอีเควสเทรียนพาร์ก ประเทศอินโดนีเซีย
ม้าสำคัญ

เฟร์นันโด (Fernando) - เฉลิมฉานใช้ในการแข่งกีฬาขี่ม้าในเอเชียนเกมส์ 1998 ซึ่งเป็นม้าที่เขารักและผูกพันที่สุด
แชนส์ (Chance) - เฉลิมฉานใช้ในการแข่งกีฬาขี่ม้าในเอเชียนเกมส์ 2014
แหล่งข้อมูลอื่น

การกลับมาอีกครั้งของการแข่งขันกีฬาขี่ม้า ชิงถ้วยพระราชทาน สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา Princess’s Cup Thailand 2022 ครั้งที่ 8 “TOGETHER, WE ARE ONE”
Princess’s Cup Thailand 2022 ครั้งที่ 8 การกลับมาอีกครั้ง ของการแข่งขันกีฬาขี่ม้า ชิงถ้วยพระราชทาน สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา
บทสรุป Meet the Press เอเชียนเกมส์ครั้งที่ 19 ทั้ง 6 รอบ ทัพนักกีฬาไทยตั้งเป้าคว้า 15 เหรียญทอง
48 กีฬาฯลุย อชก.19 ประกาศคว้า 15 ทอง บอลชายรอดยาก ชบาแก้วฝันไกลมีลุ้น
การแข่งขันขี่ม้า Princess’s Cup Thailand 2022 เตรียมจัด 21-27 พ.ย. 65
8 ชาติขานรับร่วมชิงชัยศึกขี่ม้าปริ้นเซส คัพ ไทยแลนด์ 21-27 พ.ย. นี้
ทัพไทย ประกาศคว้า 15 ทอง บทสรุป “มีตเดอะเพรสอช.เกมส์”
เดฟ แฟรนโก

| เดฟ แฟรนโก |
| --- | --- |
แฟรนโกในปี ค.ศ. 2016
เกิด: เดวิด จอห์น แฟรนโก  (1985-06-12) มิถุนายน 12, 1985 (39 ปี) Palo Alto, California, U.S.
อาชีพ: นักแสดง
ปีปฏิบัติงาน: 2006–ปัจจุบัน
คู่สมรส: Alison Brie (สมรส 2017)
ครอบครัว: เจมส์ แฟรนโก (พี่ชาย)
เดวิด จอห์น "เดฟ" แฟรนโก (David John "Dave" Franco) เกิดวันที่ 12 มิถุนายน ค.ศ. 1985 เป็นนักแสดงละครโทรทัศน์และภาพยนตร์ชาวอเมริกัน มีผลงานเป็นที่รู้จักจากการแสดงภาพยนตร์เรื่อง 21 Jump Street, Charlie St. Cloud, Fright Night และ Now You See Me และซีรีส์เรื่อง Scrubs เขาเป็นน้องชายของนักแสดง เจมส์ แฟรนโก
อิทโยปิยา ฮอย เดส ยิบิลิช

| คำแปล: เอธิโอเปีย จงมีความสุข |
| --- | --- |
Ityopp'ya Hoy dess yibelish

เนื้อร้อง: Yoftahe Nigussie
ทำนอง: Kevork Nalbandian
รับไปใช้: 2 พฤศจิกายน ค.ศ. 1930
เลิกใช้: 21 มีนาคม ค.ศ. 1975

ตัวอย่างเสียง
อิทโยปิยา ฮอย เดส ยิบิลิช (บรรเลง)ไฟล์ ช่วยเหลือ
 
อิทโยปิยา ฮอย เดส ยิบิลิช (อามารา: ኢትዮጵያ ሆይ ደስ ይበልሽ "Ityopp'ya Hoy dess yibelish"), แปลว่า "เอธิโอเปีย จงสุขเกษม" เป็นเพลงชาติ และ เพลงสรรเสริญพระบารมี ของจักรวรรดิเอธิโอเปีย ในรัชสมัยของสมเด็จพระจักรพรรดิเฮลี เซลาสซีที่ 1. ทำนองโดย Kevork Nalbandian ในปี ค.ศ. 1926, บรรเลงครั้งแรกในพระราชพิธีบรมราชาภิเษก เมื่อวันที่ 2 พฤศจิกายน ค.ศ. 1930. จนถึง ค.ศ. 1975 เมื่อจักรพรรดิเซลาสซีสละราชบัลลังก์ ต่อมาถูกสำเร็จโทษโดยคณะเผด็จการคอมมิวนิสต์เดร็ก.
เนื้อร้อง

| ኢትዮጵያ ሆይ ደስ ይበልሽ   (ภาษาอัมฮารา) | Ityopp'ya Hoy dess yibelish   (คำอ่าน) | เอธิโอเปีย จงมีความสุข  (คำแปล) |
| --- | --- | --- |
|   ኢትዮጵያ ሆይ ደስ ይበልሽ በአምላክሽ ኃይል በንጉሥሽ ተባብረዋል አርበኞችሽ አይነካም ከቶ ነጻነትሽ ብርቱ ናቸውና ተራሮችሽ አትፈሪም ከጠላቶችሽ ድል አድራጊው ንጉሳችን ይኑርልን ለክብራችን ብርቱ ናቸው ተራሮችሽ አትፈሪም ከጠላቶችሽ ድል አድራጊው ንጉሳችን ይኑርልን ለክብራችን |   Ityoṗya hoy des ybelish beamlakish ħayl benguśish tibaberawal arbanyochish aynekam keto netsanetesh bertu nachewna terarochish ateferim kețelatochish del adragiw ngusachin ynurelen lekebrachin bertu nachewna terarochish ateferim kețelatochish del adragiw ngusachin ynurelen lekebrachin |     เอธิโอเปียจงสุขเกษม ด้วยอานุภาพแห่งพระผู้เป็นเจ้าและพระจักรพรรดิ ประชาราษฎร์กล้าหาญเป็นหนึ่งเดียว จะไม่ยอมให้อิสรภาพถูกเหยียบย่ำ เมื่อสงครามในขุนแขาได้ปะทุขึ้นมา จงอย่าหวาดเกรงแก่ปัจจามิตร ขอจักรพรรดิผู้ทรงชัยทรงพระเจริญ เพื่อความรุ่งโรจน์นิจนิรันดร์ไป เมื่อสงครามในขุนแขาได้ปะทุขึ้นมา จงอย่าหวาดเกรงแก่ปัจจามิตร ขอจักรพรรดิผู้ทรงชัยทรงพระเจริญ เพื่อความรุ่งโรจน์นิจนิรันดร์ไป |
รายนามแม่ทัพภาคที่ 2
ดูเพิ่ม

รายพระนามและชื่อผู้บัญชาการทหารบกไทย
กองทัพภาคที่ 1
กองทัพภาคที่ 3
กองทัพภาคที่ 4
รุ่ง สุริยา

| รุ่ง สุริยา |
| --- | --- |
ชื่อเกิด: ณรงค์ แซ่วี
รู้จักในชื่อ: รุ่ง
เกิด: 14 กรกฎาคม พ.ศ. 2513 (54 ปี)
ที่เกิด: อำเภอบางระกำ จังหวัดพิษณุโลก
แนวเพลง: เพลงลูกทุ่ง
อาชีพ: นักร้องและนักแสดง
ช่วงปี: พ.ศ. 2541–ปัจจุบัน
ค่ายเพลง: ท็อปไลน์มิวสิค
ณรงค์ แซ่วี หรือรู้จักกันในนาม  รุ่ง สุริยา  เกิดเมื่อวันที่ 14 กรกฎาคม พ.ศ. 2513 เป็นนักร้องเพลงลูกทุ่ง และนักแสดงชาวไทย มีผลงานอันเป็นที่รู้จัก "วอนพ่อตากสิน" , "รักจริงให้ติงนัง" ฯลฯ
ประวัติ

รุ่ง สุริยา เป็นนักร้องเพลงลูกทุ่ง ฉายา สุภาพบุรุษลูกทุ่ง มีชื่อจริงว่า ณรงค์ แซ่วี เป็นชาวจังหวัดพิษณุโลก เกิดเมื่อวันที่ 14 กรกฎาคม พ.ศ. 2513 เป็นบุตรของนางสวย แซ่วี (เสียชีวิต) มีพี่น้องด้วยกัน 7 คน สุริยาเป็นบุตรคนสุดท้อง สำเร็จการศึกษาระดับปริญญาตรี ที่ คณะรัฐประศาสนศาสตร์ มหาวิทยาลัยธุรกิจบัณฑิตย์
รุ่ง สุริยา รักการร้องเพลงเป็นชีวิตจิตใจ โดยเขาขึ้นเวทีประกวดร้องเพลงมามากมาย โดยเฉพาะในแนวเพลงของ ยอดรัก สลักใจ จนกระทั่งขึ้นเวทีประกวดของแอ็ด เทวดา ซึ่งก็ได้รับรางวัลชนะเลิศ เด็ดดวง ดอกรัก จึงสนับสนุนให้เป็นนักร้องอัดแผ่นเสียง ตอนนั้นใช้ชื่อว่า ดุษฎี ดอกรัก เริ่มต้นจากบันทึกเสียงเพลงที่มีชื่อเสียงมาก่อนแล้ว เช่น น้ำตาลก้นแก้ว รอยไถแปร แม่ค้าตาคม ชวนน้องแต่งงาน ฯลฯ
ต่อมาได้พบกับ พร พนาไพร อดีตศิษย์เอกของครูสุรพล สมบัติเจริญ ราชาเพลงลูกทุ่งไทยในตำนาน โดยพรชอบในน้ำเสียงของเขาจึงชวนให้มาอัดแผ่นเสียง และตั้งชื่อให้ใหม่ว่า "รุ่ง สุริยา" และได้บันทึกเสียงเพลงชุด "วอนพ่อตากสิน" ในปี พ.ศ. 2540 จนเริ่มเป็นที่รู้จักมากขึ้น ต่อมาเจนภพ จบกระบวนวรรณ นักจัดรายการวิทยุคลื่นลูกทุ่งเอฟ เอ็ม แต่งเพลง "รักจริงให้ติงนัง" ให้กับ รุ่ง สุริยา ซึ่งเพลงนี้เป็นเพลงที่สร้างชื่อให้รุ่ง สุริยา มาตั้งแต่ปี พ.ศ. 2541
ผลงาน > อัลบั้ม

ชุด น้ำตาลก้นแก้ว (พ.ศ.2531)
ขุด ฝันกลางแดด (พ.ศ.2531)
ชุด กะทูนสะอื้น (พ.ศ.2531)
ชุด ทรงไทย เจาะเวลา (พ.ศ.2536)
ชุดที่ 1 อัลบั้ม วอนพ่อตากสิน บริษัท บุษปะเกศ สตูดิโอ จำกัด (พ.ศ. 2540)
ชุดที่ 2 อัลบั้ม ติงนัง บริษัท บุษปะเกศ สตูดิโอ จำกัด (พ.ศ. 2541)
ชุดพิเศษ อัลบั้ม เพลงประกอบละคร เสน่ห์ลูกทุ่ง บริษัท บุษปะเกศ สตูดิโอ จำกัด (พ.ศ. 2541)
ชุดที่ 3 อัลบั้ม รักหนีที่เซเว่น บริษัท บุษปะเกศ สตูดิโอ จำกัด (พ.ศ. 2542)
ชุดพิเศษ อัลบั้ม รวมฮิตสาวสี่ภาค บริษัท บุษปะเกศ สตูดิโอ จำกัด / บริษัท เมโทรแผ่นเสียง-เทป (1981) จำกัด (พ.ศ. 2543)
ชุดที่ 4 อัลบั้ม รักคุณดอตคอม บริษัท เมโทรแผ่นเสียง-เทป (1981) จำกัด (พ.ศ. 2544)
ชุดพิเศษ อัลบั้ม รวมเพลงฮิต รุ่งคูณสาม บริษัท เมโทรแผ่นเสียง-เทป (1981) จำกัด (พ.ศ. 2544)
ชุดพิเศษ ร้องคู่ ปู ชุลีพร (ปู สลาตัน) อัลบั้ม ขอเบอร์ขอรัก บริษัท เออซ่าส์เมเจอร์ จำกัด (พ.ศ. 2544)
ชุดที่ 5 อัลบั้ม ฉ่อยลองเชิง บริษัท เมโทรแผ่นเสียง-เทป (1981) จำกัด (พ.ศ. 2545)
ชุดที่ 6 อัลบั้ม เพลงรักมือถือ บริษัท ท็อปไลน์ มิวสิค จำกัด (พ.ศ. 2545)
ชุดที่ 7 อัลบั้ม มณีเมขลา บริษัท ท็อปไลน์ มิวสิค จำกัด (พ.ศ. 2546)
ชุดที่ 8 อัลบั้ม น้ำตาหล่นบนมือถือ บริษัท ท็อปไลน์ มิวสิค จำกัด (พ.ศ. 2547)
ชุดที่ 9 อัลบั้ม รักรอนที่ดอนเจดีย์ บริษัท ท็อปไลน์ มิวสิค จำกัด (พ.ศ. 2548)
ชุดที่ 10 อัลบั้ม รักคนหน้าเหลี่ยม บริษัท ท็อปไลน์ มิวสิค จำกัด (พ.ศ. 2549)
ชุดที่ 11 อัลบั้ม พระจันทร์ร้องไห้ บริษัท ท็อปไลน์ มิวสิค จำกัด (พ.ศ. 2551)
ชุดที่ 12 อัลบั้ม ความรักเดลิเวอรี่ บริษัท ท็อปไลน์ มิวสิค จำกัด (พ.ศ. 2553)
ผลงาน > ละครโทรทัศน์

เสน่ห์ลูกทุ่ง (ช่อง 7) (พ.ศ. 2541)
เศรษฐีตีนเปล่า (ช่อง 7)  (พ.ศ. 2544)
หัวใจไกลปืนเที่ยง (ช่อง 7) (พ.ศ. 2545)
มณีเมขลา (ช่อง 3) (พ.ศ. 2545)
บางรักชอย 9 (ช่อง 9) (พ.ศ. 2547) (รับเชิญ)
รักต้องซ่อม (ช่อง 5) (พ.ศ. 2550)
ลับ ลวง หลอน (ช่อง 3) (พ.ศ. 2555)
หางเครื่อง (ช่อง 7) (พ.ศ. 2557)
มือปราบกุ๊กกุ๊กกู๋ (ช่องวัน) (พ.ศ. 2558)
มนต์รักเพลงผีบอก (ช่อง 7) (พ.ศ. 2558)
เสียงเอื้อนสะเทือนดาว (ช่องวัน) (พ.ศ. 2562)
เจ้าสาวยืนหนึ่ง (ช่องวัน) (พ.ศ. 2565)
ทายาทไหทองคำ (ช่อง 8) (พ.ศ. 2567)
รักคุณเท่าช้าง (ช่องวัน) (พ.ศ. 2568)
โอป้าลำซิ่ง (ช่อง 7) (พ.ศ. 2568)
ผลงาน > ภาพยนตร์

พ.ศ. 2545 - มนต์เพลงลูกทุ่ง เอฟ.เอ็ม.
พ.ศ. 2549 - มากับพระ
พ.ศ. 2553 - บังเอิญ..รักไม่สิ้นสุด
พ.ศ. 2553 - สองสิงห์ชิงมาเกิด (หนังดังสุดสัปดาห์)
พ.ศ. 2556 - รวมพลคนลูกทุ่งเงินล้าน
ผลงาน > อื่นๆ

พ.ศ. 2551 ละครฟื้นฟูศีลธรรมโลก เรื่อง ผู้หญิงคนนี้ชื่อสวาท
กรรมการตัดสิน

พ.ศ. 2558 - 2562 : รายการ ศึกวันดวลเพลง ทุกวันจันทร์ - ศุกร์ ทางช่องวัน 31
พ.ศ. 2564 : รายการ เพชรตัดเพชร ซีซั่น2 ศึก3เวที กรรมการรับเชิญ ตอนที่16 ทางช่องเวิร์คพอยท์23
พ.ศ. 2565 : รายการ ดวลเพลงดัง พลังอาชีพ ทุกวันจันทร์-อังคาร ทางช่อง 7HD
รางวัล

รางวัลและเกียรติยศ - รางวัลพระพิฆเนศทอง จากเพลงวอนพ่อตากสิน ปี 2551
รางวัลมาลัยทอง - ประเภทนักร้องชายยอดเยี่ยม ปี 2551